**1. pielikums**

**Latvijas pielāgošanās klimata pārmaiņām plānam laika posmam līdz 2030. gadam**

**Pasākumi plānā identificēto rīcības virzienu īstenošanai**

**Stratēģiskais mērķis 1: Cilvēku dzīvība, veselība un labklājība, neatkarīgi no dzimuma, vecuma un sociālās piederības, ir pasargāta no klimata pārmaiņu nelabvēlīgas ietekmes**

| **Nr.** | **Pasākumi** | **Atbildīgā institūcija** | **Iesaistītās institūcijas** | **Izpildes termiņi vai periods** | **Indikatīvais finansējuma avots** | **Pasākuma izpildes rezultatīvais rādītājs** |
| --- | --- | --- | --- | --- | --- | --- |
| **RV 1.1.: Agrīnās brīdināšanas sistēma ir reaģētspējīga, regulāri aktualizēta un nodrošina augstas izšķirtspējas modelēšanu ekstrēmu laikapstākļu ietekmes prognozēšanai** |
| **1** | Uzlabot agrīnās brīdināšanas un prognozēšanas sistēmas, lai brīdinātu par ekstrēmiem laikapstākļiem.  | VARAM | IeM, LVĢMC, VUGD, pašvaldības | 2024.g. | Esošā budžeta ietvaros, NFI[[1]](#footnote-2) | Pasākums ir ieviests  |
| **2** | Pilnveidot valsts agrīnās brīdināšanas sistēmu, ieviešot un uzturot šūnu apraides sistēmu (t.i. mobilo sakaru tīklā) vai citu apziņošanas risinājumu, lai nodrošinātu operatīvu iedzīvotāju informēšanu par dabas katastrofām, kā arī iespēju robežās par ekstrēmiem laikapstākļiem. | IeM | SM | 2024.g. | Esošā budžeta ietvaros un piesaistot papildus finansēšanas avotus | Pasākums ir ieviests un pastāvīgi īstenots |
| **RV 1.2.: Vispusīgi preventīvie pasākumi, lai pasargātu cilvēka veselību un dzīvību no klimata pārmaiņu negatīvajām ietekmēm** |
| **1** | Veicināt bezmaksas brīvi piekļūstama dzeramā ūdens pieejamību publiskās vietās (stacijās, autoostās, peldvietās, parkos, veikalos), kā arī valsts un pašvaldību iestādēs. | VARAM | Pašvaldības, visas ministrijas, Valsts kanceleja  | 2024.g. | Esošā budžeta ietvaros un piesaistot papildus finansēšanas avotus | Pasākums ir ieviests un pastāvīgi īstenots |
| **2** | Nodrošināt sabiedrību ar informāciju par karstuma ietekmi uz veselību un rekomendācijām par rīcību karstuma viļņu laikā.  | VM | SPKC, pašvaldības  | 2021.g. | Esošā budžeta ietvaros un piesaistot papildus finansēšanas avotus | Pasākums ir ieviests un pastāvīgi īstenots |
| **3** | Nodrošināt papildus profilaktiskos un informēšanas pasākumus par klimata pārmaiņu ietekmēm un pielāgošanos tām izglītības iestādēs, sociālās aprūpes iestādēs, tai skaitā apmācīt bērnu uzraudzības pakalpojumu sniedzēju un bērnu nometņu darbiniekus, bibliotēku darbiniekus.  |  IZM, LM  | Pašvaldības, KM, VM | 2021.g. | Esošā budžeta ietvaros | Pasākums ir ieviests  |
| **4** | Veikt pētījumu par infekciju slimību pārnēsātāju izplatības, aktivitātes, inficētības un iedzīvotāju saslimstības rādītāju saistību ar klimata parametru pārmaiņām. | VM | PVD, SPKC | 2027.g.  | Esošā budžeta ietvaros un piesaistot papildus finansēšanas avotus | Pētījums ir veikts  |
| **5** | Sabiedrības informēšanā iekļaut informāciju par iespējamām klimata pārmaiņu izraisītām infekciju pārnēsātāju izmaiņām Latvijā, jaunu slimību simptomiem un profilakses pasākumiem, īpaši, paaugstināta riska teritorijās.  | SPKC |  VM | 2024.g. | Esošā budžeta ietvaros un piesaistot papildus finansēšanas avotus | Pasākums ir ieviests un pastāvīgi īstenots |
| **6** | Sagatavot izglītojošu informāciju par klimata pārmaiņām, to ietekmi (t.sk. riskiem, potenciālajiem zaudējumiem) un pielāgošanos tām.  | VARAM | LVĢMC, VUGD | 2021.g. | Esošā budžeta ietvaros, NFI | Pasākums ir ieviests  |
| **7** | Pārskatīt tiesisko regulējumu un uzlabot tā ieviešanu attiecībā uz gaisa atdzesēšanas sistēmu uzstādīšanas nepieciešamību un uzturēšanu publiskās telpās, prioritāri - veselības aprūpes iestādēs, sociālās aprūpes un sociālās rehabilitācijas institūcijās, bērnudārzos, vilcienu stacijās (kur tas ir būtiski).  | EM | LM, SM, VM, VARAM,pašvaldības  | 2024.g. | Esošā budžeta ietvaros  | Pasākums ir ieviests un pastāvīgi īstenots |
| **8** | Veicināt tādu apstādījumu veidošanu pilsētvidē, kas rada noēnojumu.  | VARAM | Pašvaldības | 2030.g. | Esošā budžeta ietvaros | Pasākums ir ieviests un pastāvīgi īstenots |
| **9** | Pilnveidot civilās aizsardzības mācību kursu, tajā iekļaujot klimata pārmaiņu jautājumus un iespējamās darbības, lai pielāgotos klimata pārmaiņu negatīvajām sekām. | IZM | VUGD, NMPD, Vispārējās, profesionālās un augstākās izglītības iestādes | 2021.g. | Esošā budžeta ietvaros, ES fondi | Pasākums ir ieviests  |
| **10** | Īstenot sabiedrības, īpaši hronisko slimību pacientu, informēšanu par veselības profilakses pasākumiem pirms karstuma viļņiem un to laikā.  | VM | Pašvaldības | 2030.g. | Esošā budžeta ietvaros un piesaistot papildus finansēšanas avotus | Pasākums ir ieviests un pastāvīgi īstenots |
| **11** | Nodrošināt rekomendāciju izstrādi sociālās aprūpes iestādēm un sociālajiem darbiniekiem par veselības profilakses pasākumiem karstuma viļņu laikā.  | VM | LM, pašvaldību sociālās aprūpes iestādes | 2030.g. | Esošā budžeta ietvaros un piesaistot papildus finansēšanas avotus | Pasākums ir ieviests un pastāvīgi īstenots  |
| **12** | Veikt periodisku analīzi par gada laikā kopējo mirušo, hospitalizēto un personu, kurām neatliekami sniegta medicīniskā palīdzība, skaitu pa dienām, sasaistot to ar reģistrēto gaisa temperatūru.  | VM | SPKC, RSU, LVĢMC | 2030.g. | Esošā budžeta ietvaros un piesaistot papildus finansēšanas avotus | Pasākums ir īstenots |

**Stratēģiskais mērķis 2: Tautsaimniecība spēj pielāgoties klimata pārmaiņu negatīvajām ietekmēm un izmanto klimata pārmaiņu sniegtās iespējas**

| **Nr.** | **Pasākumi** | **Atbildīgā institūcija** | **Iesaistītās institūcijas** | **Izpildes termiņi vai periods** | **Indikatīvais finansējuma avots** | **Pasākuma izpildes rezultatīvais rādītājs** |
| --- | --- | --- | --- | --- | --- | --- |
| **RV 2.1.: Visaptveroša tautsaimniecības nozaru stiprināšana pret klimata pārmaiņu riskiem un ekstrēmiem** |
| **1** | Koordinēt tiesiskā regulējuma pilnveidi apdrošināšanas tirgus stiprināšanai un pakalpojumu paplašināšanai, lai samazinātu klimata pārmaiņu radītos zaudējumus, visās potenciāli ietekmētajās tautsaimniecības nozarēs. | FM  | EM, VARAM, ZM | 2024.g. | Esošā budžeta ietvaros, ES fondi  | Pasākums ir ieviests un pastāvīgi īstenots |
| **2** | Organizēt apmācības apdrošināšanas firmām par ar klimata pārmaiņu saistītiem riskiem. | VARAM | FM, ZM, EM | 2021.g. | NFI | Pasākums ir ieviests  |
| **3** | Pilnveidot tiesisko regulējumu, lai veicinātu investīciju ieguldīšanu, ņemot vērā klimata pārmaiņu riskus un nepieciešamību pēc SEG emisiju samazināšanas un oglekļa dioksīda piesaistes saglabāšanas un palielināšanas. | EM | FM, ZM, VARAM | 2022.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **4** | Organizēt apmācības banku sektoram par “zaļajām” investīcijām (t.sk. investīcijām, kas nodrošina klimatnoturīgumu), to priekšrocībām. | VARAM | FM | 2021.g. | NFI | Pasākums ir ieviests  |
| **5** | Piesaistīt finansējumu un izvērtēt iespēju izveidot un uzturēt informācijas sistēmu (kurā integrēta informācija par klimata pārmaiņu indeksiem, satelītdatiem par topogrāfiju un nokrišņiem, augšņu kartēm, ES nozīmes aizsargājamo biotopu kartējumu un īpaši aizsargājamo dabas teritoriju izplatību, applūstošajām teritorijām, ekosistēmu pakalpojumu nodrošinājumu u.c.), kas palīdzētu lēmumu pieņemšanā par zemes lietošanas veidu, t.sk. ņemot vērā Latvijas klimata pārmaiņu scenārijus. | VARAM | ZM, VAAD, LVĢMC, DAP, IZM, LLKC | 2030.g. | Esošā budžeta ietvaros, ES fondi, piesaistot papildus finansējumu | Pasākums ir ieviests un pastāvīgi īstenots |
| **RV 2.2.: Tautsaimniecībai nozīmīgu resursu mežsaimniecībā, lauksaimniecībā un zivsaimniecībā pasargāšana no klimata pārmaiņu negatīvajām ietekmēm** |
| **Lauksaimniecībā** |
| **1****1** | Veicināt audzējamo kultūraugu sugu un šķirņu daudzveidību praksē, lai mazinātu klimata pārmaiņu radītos riskus.  | ZM | LLKC, VAAD, VARAM, IZM | 2027.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **2** | Īstenot kultūraugu kaitīgo organismu un attīstīt dzīvnieku slimību ierosinātāju un pārnēsātāju izplatības uzraudzību un monitoringu, ņemot vērā klimata pārmaiņu riskus.  | ZM | VAAD, PVD un BIOR | 2027.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **3** | Atjaunot un pielāgot meliorācijas sistēmas, t.sk. apdzīvotās vietās, lai iespējami novērstu klimata pārmaiņu veicinātus (sevišķu intensīvu lietusgāžu pieauguma) plūdus. Kur nepieciešams, atjaunot ūdensteču dabisko posmu caurplūdumu, lai mazinātu plūdu sekas un stabilizētu ekosistēmas.  | ZM | VARAM, ZMNĪ, pašvaldības, LAD, DAP | 2027.g. | Esošā budžeta ietvaros, ES fondi  | Pasākums ir ieviests un pastāvīgi īstenots |
| **4** | Nodrošināt lauksaimnieku informēšanu par apdrošināšanas iespējām un priekšrocībām laikapstākļu ekstrēmu (t.sk. klimata pārmaiņu veicinātu) radīto zaudējumu kompensēšanai. | ZM | LLKC, LAD, VARAM | 2024.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **5** | Veikt pētījumu par klimata pārmaiņu ietekmētās kukaiņu mainīgās faunas lomu zoonožu un dzīvnieku eksotisko slimību pārnesē un izplatības riska dinamiku Latvijā. | ZM | BIOR | 2021.g. | Esošā budžeta ietvaros, ES fondi | Pētījums ir veikts |
| **6** | Veikt pētījumu par klimata pārmaiņu veicinātiem infekcijas slimību pārnēsātājiem un to izplatības tendencēm, lai izprastu infekcijas slimību epidemioloģiju, rašanos, izplatību un slogu lauksaimniecībai, kā arī izpētītu rezistences veidošanos un izplatīšanos, un uzlabotu infekcijas slimību un rezistences attīstības agrīnu atklāšanu dzīvnieku veselības jomā. | ZM |  | 2027.g. | Esošā budžeta ietvaros un piesaistot papildus finansēšanas avotus | Pētījums ir veikts |
| **7** | Veikt izpēti par esošo disperso mitrāju[[2]](#footnote-3) saglabāšanu un jaunu izveidošanu, kā arī veicināt disperso mitrāju veidošanu un uzturēšanu, sevišķi apvidos, kur dominē lauksaimniecības zemes. | VARAM | ZM, Pašvaldības, DAP | 2024.g.. | Esošā budžeta ietvaros, ES fondi | Pētījums ir veikts |
| **Mežsaimniecībā** |
| **8** | Pilnveidot tiesisko regulējumu, lai sekmētu kvalitatīva stādmateriāla selekcionēšanu zemākas biezības jaunaudžu ierīkošanai (meža atjaunošana stādot vai sējot), tādējādi paaugstinot meža noturību pret klimata pārmaiņu ietekmēm un vairojot tā produktivitāti.  | ZM | Mežu īpašnieki un apsaimniekotāji | 2024.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **9** | Pilnveidot tiesisko regulējumu, lai sekmētu neizmantoto, mazproduktīvo lauksaimniecības zemju apmežošanu (nodrošinot, ka netiek apmežoti ES nozīmes aizsargājamie biotopi) ar augsnes un augšanas tipam atbilstošām sugām, veidojot vējnoturīgas audzes. | ZM | Mežu īpašnieki un apsaimniekotāji, LAD | 2025. g | Esošā budžeta ietvaros, ES fondi | Pasākums ir ieviests un pastāvīgi īstenots |
| **10** | Izvērtēt specifisku nosacījumu ieviešanas nepieciešamību jaunaudžu (koku augstums 4-6m) kopšanas sekmēšanai, lai nodrošinātu stabilitāti pret dažādiem klimata pārmaiņu izraisītiem riskiem. | ZM | Mežu īpašnieki un apsaimniekotāji, LAD | 2025. g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **11** | Veicināt meža ceļu tīkla attīstību, lai nodrošinātu efektīvu meža zemju apsaimniekošanu, un cita veida zemju pārvaldību nelabvēlīgos klimata apstākļos, kā arī operatīvu rīcību ārkārtējos (ugunsgrēku, t.sk. kūdras) gadījumos. Augsta apdraudējuma vietās ierīkot papildus meža ugunsdzēsības infrastruktūru, veicot rūpīgu izvērtējumu tās nepieciešamībai. | ZM | Mežu īpašnieki un apsaimniekotāji, pašvaldības | 2027.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **12** | Atjaunot un pielāgot meža meliorācijas sistēmas, lai iespējami novērstu klimata pārmaiņu negatīvās ietekmes. | ZM | ZMNĪ, LVM, Mežu īpašnieki un apsaimniekotāji,pašvaldības | 2027.g. | Esošā budžeta ietvaros, ES fondi  | Pasākums ir ieviests un pastāvīgi īstenots |
| **13** | Veicināt pievešanas tehnikas ar mazāku spiedienu uz augsni izmantošanu, lai saudzētu augsni mežos ziemā bezsala apstākļos. | ZM | Meža īpašnieki un apsaimniekotāji | 2027.g. | Esošā budžeta ietvaros | Pasākums ir ieviests un pastāvīgi īstenots |
| **14** | Izstrādāt zinātniski pamatotas vadlīnijas mežu apsaimniekošanai, lai veicinātu to klimatnoturību. | ZM | LVM, VMD, LVMI “Silava”, VARAM, DAP | 2028.g. | Esošā budžeta ietvaros | Pasākums ir ieviests  |
| **15** | Nodrošināt jaunajā meža nozares politikas plānošanas dokumentā paredzēto pasākumu saskaņotību ar nepieciešamību pielāgoties klimata pārmaiņām.  | ZM | LVM, VMD, LVMI “Silava” | 2022.g | Esošā budžeta ietvaros | Pasākums ir ieviests  |
| **16** | Veikt izpēti par klimata pārmaiņu radītu risku ietekmi uz meža ekoloģiskajām, sociālajām un ekonomiskajām funkcijām. | ZM | LVM, VMD, LVMI “Silava” | 2024.g | Esošā budžeta ietvaros | Pasākums ir ieviests |
| **Zivsaimniecībā** |
| **17** | Apzināt klimata pārmaiņu rezultātā apdraudētās dabisko ūdeņu zivju sugas un akvakultūrā audzējamās zivju sugas Latvijā. | ZM | BIOR | 2024.g. | Esošā budžeta ietvaros |  Pētījums ir veikts  |
| **18** | Pārskatīt Zivju resursu mākslīgās atražošanas pamatnostādnes un nepieciešamības gadījumā noteikt tajās lielākus atražošanas apjomus klimata pārmaiņu skartajām dabisko ūdeņu zivju sugām. | ZM | BIOR | 2024.g, | Esošā budžeta ietvaros | Pasākums ir ieviests un pastāvīgi īstenots |
| **19** | Informēt iesaistītās puses par iespējamajiem klimata riskiem un pielāgošanās iespējām zivsaimniecībā. | ZM | LLKC | 2024.g. | Esošā budžeta ietvaros, ES fondi | Pasākums ir ieviests  |
| **20** | Izstrādāt invazīvo ūdens bioloģisko resursu sugu sarakstu, kas Latvijā ienākušas klimata pārmaiņu ietekmes rezultātā. | VARAM | ZM, DAP, BIOR | 2020.g. | Esošā budžeta ietvaros | Pasākums ir ieviests  |
| **RV 2.3.: Tūrisma nozares pielāgošanās klimata pārmaiņām nodrošināšana** |
| **1** | Veicināt valsts nozīmes kultūras pieminekļu un dabas pieminekļu pielāgošanu klimata pārmaiņu ietekmēm. | KM, VARAM | NKMP, DAP | 2024.g. | Esošā budžeta ietvaros,ES fondi | Pasākums ir ieviests un pastāvīgi īstenots |
| **2** | Nodrošināt izglītojošu informāciju tūrisma uzņēmumiem par Latvijas klimatu, klimata pārmaiņām un iespējām pielāgot uzņēmējdarbību tām. | EM | VARAM | 2020.g. | Esošā budžeta ietvaros | Pasākums ir ieviests  |
| **3** | Nodrošināt jūras krastu apmeklētāju brīdināšanas un drošības pasākumus potenciālo noslīdeņu, nogruvumu un applūšanas riska vietās. | VARAM | DAP, Piekrastes pašvaldības | 2024.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **4** | Nodrošināt tūrisma infrastruktūras pielāgošanu erozijas veicinātām kāpu un stāvkrasta izmaiņām un nodrošināt atbilstošu piekļuvi pludmalei. |  VARAM | EM, DAP, Piekrastes pašvaldības, ZM | 2024.g. | Esošā budžeta ietvaros, ES fondi  | Pasākums ir ieviests un pastāvīgi īstenots |
| **5** | Papildināt oficiālo Latvijas tūrisma portālu http://www.latvia.travel ar tūristiem noderīgām ziņām par Latvijas klimatu, piemēram, ūdenstūrismā izmantojamo upju ūdens līmeņa ziņām, pilnīgāku informāciju par Latvijas klimatu visās sezonās. | VARAM | EM, LVĢMC, Latvijas Institūts | 2021.g. | Esošā budžeta ietvaros | Pasākums ir ieviests  |

**Stratēģiskais mērķis 3: Infrastruktūra un apbūve ir klimatnoturīga un plānota atbilstoši iespējamiem klimata riskiem**

| **Nr.** | **Pasākumi** | **Atbildīgā institūcija** | **Iesaistītās institūcijas** | **Izpildes termiņš** | **Indikatīvais finansējuma avots** | **Pasākuma izpildes rezultatīvais rādītājs** |
| --- | --- | --- | --- | --- | --- | --- |
| **RV 3.1.: Zaļās infrastruktūras izmantošana klimata risku ietekmes mazināšanai** |
| **1** | Identificēt primāri svarīgās vietas pilsētās un citās blīvi apdzīvotās vietās, kur zaļā infrastruktūra var sniegt vislielāko atdevi un sekmēt pielāgošanos klimata pārmaiņām. | VARAM | EM, pašvaldības | 2024.g. | Esošā budžeta ietvaros, ES fondi | Pasākums ir ieviests |
| **2** | Attīstot vai reģenerējot urbānas teritorijas, paredzēt un īstenot zaļās infrastruktūras risinājumus, kas sekmē pielāgošanos klimata pārmaiņām.  | VARAM | Pašvaldības | Pastāvīgi. | Esošā budžeta ietvaros, ES fondi | Pasākums ir ieviests un pastāvīgi īstenots |
| **RV 3.2.: Inženierkomunikāciju sistēmas un infrastruktūras nodrošināšana un pielāgošana klimata ekstrēmiem** |
| **1** | Izvērtēt un ieplānot papildus ietilpības nepieciešamību lietus ūdens savākšanai pilsētās, t.sk. veikt maksimālo nokrišņu vērtējumus dažādām varbūtībām klimata pārmaiņu ietekmē, lai pasargātu ēkas un būves no lietus ūdens slodzes (pamatu izskalošanas u.tml.).  | VARAM | pašvaldības, LVĢMC, EM | 2024.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **2** | Uzlabot lietus kanalizācijas sistēmas un caurtekas pilsētās, papildinot tās ar zaļās infrastruktūras elementiem, iepriekš definējot to nepieciešamo kapacitāti, ņemot vērā klimata pārmaiņas, kā arī veicināt ilgtspējīgu lietus ūdens apsaimniekošanu un lietus ūdens izmantošanu vietās, kur nav nepieciešams ūdens dzeramā ūdens kvalitātē. | VARAM | Pašvaldības, EM | 2030.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **3** | Izstrādāt vadlīnijas lietus ūdens noteces izmaiņu klimata pārmaiņu ietekmē integrēšanai ceļu būvniecības plānošanā un projektēšanā, kā arī jau esošo ceļu būvju pielāgošanai. | SM | VARAM, EM, LVC, Pašvaldības,  | 2024.g. |  Esošā budžeta ietvaros, ES fondi  | Pasākums ir ieviests un pastāvīgi īstenots |
| **4** | Izstrādāt vadlīnijas kuģošanas līdzekļu ostām un piestātnēm par pielāgošanos potenciālo jūras uzplūdu un citiem klimata pārmaiņu radītajiem apdraudējumiem atbilstoši aktuālākajiem klimata pārmaiņu scenārijiem. | SM | VARAM | 2024.g. | Esošā budžeta ietvaros. | Pasākums ir ieviests un pastāvīgi īstenots |
| **5** | Identificēt jutīgākās elektronisko sakaru infrastruktūras, kam ir nepieciešama pielāgošana klimata pārmaiņām un ar to saistītajiem riskiem. | SM | EM | 2022.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **6** | Nodrošināt esošās transporta (autoceļu, dzelzceļa, lidostu, ostu) un elektronisko sakaru infrastruktūras pielāgošanu klimata pārmaiņām.  | SM | EM | 2024.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **7** | Pārskatīt transporta (autoceļu, dzelzceļa, lidostu, ostu) un elektronisko sakaru infrastruktūras reglamentējošos normatīvos aktus atbilstoši klimata pārmaiņu prognozēm. | EM | SM, VARAM | 2021.g. | Esošā budžeta ietvaros | Pasākums ir ieviests un pastāvīgi īstenots |
| **8** | Atjaunot meliorācijas sistēmu un hidrotehnisko būvju projektēšanas aprēķinos iekļauto meteoroloģisko un hidroloģisko raksturlielumu (sezonām raksturīgie noteces slāņi ar noteiktu atkārtošanās varbūtību, noteces moduļi, ikgadējās gadu vidējās noteces slāņa u.tml.) vērtības. | EM | VARAM | 2025.g. | Esošā budžeta ietvaros | Pasākums ir ieviests un pastāvīgi īstenots |
| **RV 3.3.: Būvju un ēku pielāgošana klimata pārmaiņu ietekmēm un slodzēm** |
| **1** | Veicināt publiskā sektora un lielāko uzņēmumu ēkās tādu materiālu un tehnoloģiju izmantošanu, t.sk zaļās infrastruktūras risinājumu ieviešanu, kas pasargā ēkas no siltuma uzkāršanas, lai samazinātu kondicionēšanas sistēmu uzstādīšanas un lietošanas nepieciešamību. | EM | VARAM | 2024.g. | Esošā budžeta ietvaros | Pasākums ir ieviests un pastāvīgi īstenots |
| **2** | Precizēt būvnormatīvos nokrišņu slodžu vērtības esošo ēku tipiem, lai uzlabotu plānošanas precizitāti un samazinātu potenciālo apdraudējumu. | EM |  VARAM | 2021.g. | Esošā budžeta ietvaros | Pasākums ir ieviests un pastāvīgi īstenots |
| **3** | Identificēt jutīgākās valsts un pašvaldību ēkas, kam būtu nepieciešama pielāgošana klimata pārmaiņām un to saistītajiem riskiem. | EM | VARAM, LVĢMC, pašvaldības | 2020.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **4** | Izstrādāt vadlīnijas esošo ēku konstrukciju uzlabojumiem klimata pārmaiņu, t.sk. ekstrēmu, apdraudējumu mazināšanai. | EM | VARAM | 2021.g. |  Esošā budžeta ietvaros | Pasākums ir ieviests  |
| **5** | Pārstrādājot Latvijas būvnormatīvus, to prasības pielāgot aktuālajiem klimata pārmaiņu scenārijiem un ietvert regulējumu, kas samazina klimata pārmaiņu radītos riskus.  | EM | VARAM, LVĢMC | 2023.g. | Esošā budžeta ietvaros | Pasākums ir ieviests  |

**Stratēģiskais mērķis 4: Latvijas daba un kultūrvēsturiskās vērtības saglabātas un klimata pārmaiņu negatīvā ietekme uz tām – mazināta**

| **Nr.** | **Pasākumi** | **Atbildīgā institūcija** | **Iesaistītās institūcijas** | **Izpildes termiņi vai periods** | **Indikatīvais finansējuma avots** | **Pasākuma izpildes rezultatīvais rādītājs** |
| --- | --- | --- | --- | --- | --- | --- |
| **RV 4.1.: Klimata pārmaiņu negatīvo ietekmju mazināšana ekosistēmās un sugu bioloģiskās daudzveidības saglabāšana un atjaunošana** |
| **1** | Integrēt klimata pārmaiņu pielāgošanās aspektus visās atbilstošajās dabas un vides aizsardzības kampaņās/projektos. | VARAM | DAP | 2030.g. | Esošā budžeta ietvaros, ES fondi, LVAF | Pasākums ir ieviests un pastāvīgi īstenots |
| **3** | Integrēt klimata pārmaiņu ietekmes, scenārijus un pielāgošanās pasākumus Biotopu apsaimniekošanas vadlīnijās. | VARAM | DAP, ZM | 2020.g. | Esošā budžeta ietvaros, ES fondi | Pasākums ir ieviests  |
| **4** | Izstrādāt pētījumu par klimatjutīgajām savvaļas sugām, kuru izdzīvošanai Latvijā nepieciešami noteikti mikroklimatiskie apstākļi. | VARAM | DAP, ZM | 2030.g. | Esošā budžeta ietvaros, ES fondi | Pētījums ir veikts |
| **5** | Pilnveidojot normatīvos aktus, kas nosaka ĪADT apsaimniekošanu, iekļaut normu par pielāgošanās klimata pārmaiņām ņemšanu vērā, t.sk., lai pret klimata pārmaiņām jutīgās un Latvijai raksturīgās biotopu un sugu dzīvotnes uzturētu optimālā stāvoklī.  | VARAM | DAP, ZM | 2024.g. |  Esošā budžeta ietvaros, ES fondi | Pasākums ir ieviests  |
| **6** | Izstrādāt pētījumu par mehānisko šķēršļu nojaukšanu upēs (kur tas iespējams), lai palielinātu upju pašreizējo dabisko caurplūdi klimata pārmaiņu negatīvo ietekmju mazināšanai. | VARAM |  | 2022.g. | Esošā budžeta ietvaros, ES fondi | Pētījums ir veikts |
| **7** | Precizēt virszemes ūdensobjektu kvalitātes vērtējumu (tai skaitā zilaļģu un hlorofila a monitoringu), palielinot monitoringa biežumu vasaras sezonā, ņemot vērā ūdens temperatūras paaugstināšanos klimata pārmaiņu ietekmē. | VARAM | LVĢMC | 2024.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **8** | Izstrādāt pētījumu, sniedzot priekšlikumus pasākumu īstenošanai bioloģiskās daudzveidības uzturēšanai ainavu līmenī, ņemot vērā klimata pārmaiņu ietekmi. | VARAM | DAP, ZM | 2030.g. | Esošā budžeta ietvaros, ES fondi | Pasākums ir ieviests |
| **RV 4.2.: Kontroles sistēmas izveidošana svešzemju invazīvo sugu, kaitēkļu un patogēno organismu izplatības ierobežošanai** |
| **1** | Aktualizējot invazīvo sugu sarakstu, ņemt vērā klimata pārmaiņu ietekmes. | VARAM | DAP, ZM, VAAD, PVD | 2024.g. | Esošā budžeta ietvaros | Pasākums ir ieviests un pastāvīgi īstenots |
| **2** | Pilnveidot invazīvo sugu kontroles un prevencijas pasākumus, ņemot vērā klimata pārmaiņas. | VARAM | DAP, ZM, VAAD, PVD | 2024.g. | Esošā budžeta ietvaros un piesaistot papildus finansējuma avotus | Pasākums ir ieviests un pastāvīgi īstenots |
| **RV 4.3.:**  **Dabas (t.sk. Baltijas jūras piekrastes) un kultūrvēsturisko ainavu vērtību aizsardzība no klimata pārmaiņu negatīvās ietekmes** |
| **1** | Integrēt ĪADT dabas aizsardzības plānos, kā arī nacionāla, reģionāla un vietēja līmeņa attīstības plānošanas dokumentos, kas vērsti uz piekrastes ilgtspējīgu izmantošanu un apsaimniekošanu, pielāgošanās klimata pārmaiņām ietekmju aspektus. | VARAM | Pašvaldības, DAP | 2027.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **2** | Veicināt pasākumu ieviešanu peldvietu infrastruktūras noturības uzturēšanai pret klimata pārmaiņu radītiem riskiem (plūdu, uzplūdu, krasta erozijas apdraudētās jūras un Rīgas jūras līča peldvietas, iekšzemes peldvietas). |  VARAM  | Pašvaldības, LVAF, DAP | 2024.g. |  Esošā budžeta ietvaros, ES fondi  | Pasākums ir ieviests un pastāvīgi īstenots |
| **3** | Izvērtēt, kādi pasākumi Baltijas jūras krasta erozijas mazināšanai un krasta stiprināšanai ir lietderīgi un nodrošināt pasākumu īstenošanu jūras krastu stiprināšanai, kur tas ir prioritāri nepieciešams un lietderīgi, ņemot vērā klimata pārmaiņu scenārijus.  | VARAM | LVĢMC, DAP, Piekrastes pašvaldības | 2030.g. | Esošā budžeta ietvaros, ES fondi, LVAF, NFI | Pasākums ir ieviests un pastāvīgi īstenots |
| **4** | Izstrādāt metodiku detalizētai ainavu izpētei, veikt izpēti un noteikt pret klimata pārmaiņām jutīgās ainavu teritorijas un vietas.  | VARAM | Pašvaldības, DAP | 2024.g. | ES fondi, LVAF | Pasākums ir ieviests un pastāvīgi īstenots |
| **5** | Izstrādāt vadlīnijas pret klimata pārmaiņām jutīgo ainavu teritoriju uzturēšanai, saglabāšanai. | VARAM | Pašvaldības, DAP | 2026.g. | Esošā budžeta ietvaros,ES fondi | Pasākums ir ieviests un pastāvīgi īstenots |
|  |  |  |  |  |  |  |

**Stratēģiskais mērķis 5: Ir nodrošināta zinātniskajā argumentācijā balstīta informācija, tai skaitā monitorings un prognozes, kas veicina pielāgošanās klimata pārmaiņām aspektu integrēšanu nozaru politiku un teritorijas attīstības plānošanas dokumentos, kā arī sabiedrības informēšanu**

| **Nr.** | **Pasākumi** | **Atbildīgā institūcija** | **Iesaistītās institūcijas** | **Izpildes termiņš** | **Indikatīvais finansējuma avots** | **Pasākuma izpildes rezultatīvais rādītājs** |
| --- | --- | --- | --- | --- | --- | --- |
| **RV 5.1.: Pielāgošanās klimata pārmaiņām monitoringa, ziņošanas un izvērtēšanas sistēmas izveide un uzturēšana** |
| **1** | Pilnveidot un uzturēt klimata pārmaiņu analīzes un prognozēšanas datu bāzi, nodrošināt tās publisku pieejamību. | VARAM | LVĢMC | 2030.g. | Esošā budžeta ietvaros, NFI, ES fondi | Pasākums ir ieviests un pastāvīgi īstenots |
| **2** | Izveidot un uzturēt vienotu datu bāzi par katastrofu, t.sk. klimata pārmaiņu veicinātu ekstrēmu laikapstākļu, izraisītajiem zaudējumiem.  | IeM  | VUGD, VARAM  | 2030.g | Esošā budžeta ietvaros,NFI, ES fondi | Pasākums ir ieviests un pastāvīgi īstenots |
| **3** | Veikt jūras krastu erozijas monitoringa metožu izvērtējumu un izstrādāt Latvijai piemērotu pastāvīgā monitoringa metodiku.  | VARAM | LVĢMC, DAP | 2024.g. | Esošā budžeta ietvaros, NFI, ES fondi  | Pasākums ir ieviests un pastāvīgi īstenots |
| **4** | Atsākt un nodrošināt nepārtrauktu jūras krastu ģeoloģisko procesu monitoringu, novērtēšanu un jūras krasta erozijas modelēšanu. | VARAM  | LVĢMC, DAP  | 2030.g.  | Esošā budžeta ietvaros, NFI,ES fondi  | Pasākums ir ieviests un pastāvīgi īstenots |
| **5** | Izvērtēt esošo tiesisko regulējumu, nepieciešamības gadījumā to pilnveidojot, sadarbībai starp institūcijām, lai nodrošinātu klimata pārmaiņu monitoringa sistēmas darbību, t.sk. sistēmas darbībai nepieciešamo datu vākšanu.  | VARAM | LVĢMC | 2021.g. | Esošā budžeta ietvaros | Pasākums ir ieviests un pastāvīgi īstenots |
| **RV 5.2.: Zinātnes un pētniecības potenciāla palielināšana un pielietošana klimata ietekmju un risku, ievainojamības un pielāgošanās klimata pārmaiņām rīcībpolitikas īstenošanai** |
| **1** | Nodrošināt pētījumu īstenošanu, kas Latvijā pēta cilvēku, tautsaimniecības, infrastruktūras, apbūves un dabas ievainojamību pret klimata pārmaiņu ietekmēm, attīsta pielāgošanāss klimata pārmaiņām risinājumus un klimatnoturīgu attīstību, kā arī veicina klimata pārmaiņu radīto iespēju izmantošanu. | VARAM | Visas ministrijas, LVĢMC | Nepārtraukti | Esošā budžeta ietvaros, NFI, VRAA, citi ES fondi | Pasākums ir ieviests un pastāvīgi īstenots |
| **2** | Stiprināt starptautisko sadarbību zinātnē un pētniecībā par klimata pārmaiņu ietekmēm, riskiem un ievainojamību, pielāgošanos klimata pārmaiņām. | IZM | VARAM | Nepārtraukti | Esošā budžeta ietvaros, VPP, ES fondi, NFI | Pasākums ir ieviests un pastāvīgi īstenots |
| **3** | Atjaunot un publicēt Latvijai izstrādātos nākotnes klimata pārmaiņu scenārijus, papildinot līdz šim izstrādātos scenārijus ar rādītājiem, kas nav līdz šim nav apskatīti un aktualizējot izmantotos datus, ņemot vērā jaunākos IPCC ziņojumus (t.sk. AR6). | VARAM | LVĢMC | 2024.g. | Esošā budžeta ietvaros, ES fondi, NFI | Pasākums ir ieviests un pastāvīgi īstenots |
| **RV 5.3.: Klimata pārmaiņu prognožu un risku mazināšanas risinājumu integrēšana teritorijas attīstības plānošanā un nozaru politikās** |
| **1** | Integrēt visu līmeņu teritoriju attīstības plānošanas un nozaru politikas dokumentu izstrādē un aktualizācijā klimata pārmaiņu aspektus, to ietekmes mazināšanas un pielāgošanās jautājumus.  | VARAM | Pašvaldības  | 2025.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **2** | Izstrādājot pašvaldību attīstības programmas, nodrošināt detalizētu rīcību un nepieciešamo pielāgošanās klimata pārmaiņām pasākumu iekļaušanu.  | VARAM  | Pašvaldības | 2025.g. | Valsts un pašvaldību budžets, LIFE, NFI | Pasākums ir ieviests un pastāvīgi īstenots |
| **3** | Izstrādāt uzplūdu prognozes visām republikas pilsētām, kuru administratīvās teritorijas robežojas ar jūru.  | VARAM | LVĢMC, pašvaldības  | 2024.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **4** | Izstrādāt vai aktualizēt plūdu riska pārvaldības plānus Latvijas piekrastes pilsētām, iepriekš izvērtējot, kurām pilsētām tas ir nepieciešams. | VARAM | LVĢMC, pašvaldības | 2024.g. | Esošā budžeta ietvaros, ES fondi | Pasākums ir ieviests un pastāvīgi īstenots |
| **5** | Organizēt apmācības pašvaldībām par klimata pārmaiņu riskiem un to ietekmju iekļaušanu teritorijas plānošanā, pašvaldību lēmumu pieņemšanā. | VARAM | Pašvaldības | 2022.g. | Esošā budžeta ietvaros, NFI | Pasākums ir ieviests un pastāvīgi īstenots |
| **6** | Nodrošināt, ka, izstrādājot pilsētu teritoriālos plānus (ielas/zonas līmeņa) tiek ņemti vērā klimatnoturīgas attīstības aspekti. | VARAM | Pašvaldības | 2027.g.  | Esošā budžeta ietvaros, ES fondi | Pasākums ir ieviests |
| **7** | Veikt ekspertu apmācību par integrētiem klimata pārmaiņu mazināšanas un pielāgošanās klimata pārmaiņām aspektiem nozaru un reģionālajā politikā un aktivitātēs. | VARAM | LVĢMC, pašvaldības | 2024.g. | Esošā budžeta ietvaros, NFI | Pasākums ir ieviests  |

Vides aizsardzības un reģionālās attīstības ministrs J.Pūce.

*I.Pommere-Bramane*

*Inese.Pommere-Bramane@varam.gov.lv*

1. Šeit un turpmāk: Norvēģijas finanšu instrumenta 2014.-2021. gada perioda programma "Klimata pārmaiņu mazināšana, pielāgošanās tām un vide". [↑](#footnote-ref-2)
2. Dispersie mitrāji (angliski – constructed wetlands) ir relatīvi nelieli mitrāji, kuri tiek uzturēti vai mākslīgi veidoti intensīvi apsaimniekotās lauksaimniecības zemēs ar mērķi samazināt ainavas fragmentāciju un paaugstināt ainavā iespējamo bioloģisko daudzveidību. Šādi mitrāji kalpotu gan kā dažādu sugu, jo īpaši – putnu, pārvietošanās saliņas, gan kā organiskā piesārņojuma mazinātāji. Mitrājiem ir būtiska loma arī lietus ūdens akumulēšanā. [↑](#footnote-ref-3)